राज्य में योजना बनाओ अभियान की आज शुरुआत करेंगे मुख्यमंत्री
मुख्यमंत्रीरघुवर दास मंगलवार को होटल बीएएनआर चाणक्य में सुबह 10 बजे योजना बनाओ अभियान का उदघाटन करेंगे। मौके पर स्पीकर डॉ. दिनेश उरांव, ग्रामीण विकास मंत्री नीलकंठ सिंह मुंडा, मुख्य सचिव राजीव गौबा एवं विकास आयुक्त सहित कई अधिकारी मौजूद रहेंगे। ग्रामीण विकास विभाग के प्रधान सचिव एनएन सिन्हा ने बताया कि इन परियोजनाओं का कार्यान्वयन मनरेगा, 14वें वित्त आयोग की अनुशंसाओं के आधार पर ग्राम पंचायतों को मिलने वाली राशि से की जाएगी। सिन्हा ने बताया कि इसके अंतर्गत ग्रामीण अपने संसाधनों,आजीविका और जरूरतों पर आधारित संपूर्ण ग्राम विकास की योजना बना सकेंगे। इन परियोजनाओं में सम्मलित मनरेगा योजनाओं के कार्यान्वयन द्वारा ग्रामीण परिवार अपने ही गांव में सालाना 100 दिन रोजगार प्राप्त कर पाएंगे। इस अभियान में वंचित परिवारों के साथ गहन आजीविका नियोजन की जाएगी।
hin_Deva hin_Deva